Asim Mujkić

Asim Mujkić (rođen 11. maja 1968) bosanskohercegovački je sociolog i filozof. Završio je Filozofski fakultet u Sarajevu, Odsjek Filozofija i sociologija 1991. godine, nakon čega je upisao postdiplomski studij na istom fakultetu. Magistrirao je 1998. godine na temu Neopragmatizam Richarda Rortyja. Na Filozofskom fakultetu u Sarajevu, 2002. godine odbranio je doktorsku disertaciju Antiesencijalistički karakter filozofije pragmatizma.

U zvanje vanrednog profesora na filozofskoj grupi predmeta na Fakultetu političkih nauka izabran je 2008. godine. Predaje nastavne discipline: Uvod u filozofiju, Etiku i Političku etiku. Predsjednik je Udruženja za političke nauke u BiH (2007). Zamjenik je glavnog i odgovornog urednika “Odjeka”, bosanskohercegovačke revije za umjetnost, nauku i društvena pitanja.

 Bibliografija 
 Neopragmatizam Richarda Rortyja, 2000.
 Kratka povijest pragmatizma, 2005.
 Mi, građani Etnopolisa, Sarajevo, 2007.
 Pravda i etnonacionalizam, 2010.

ko-urednik: 
 John Rawls i perspektive liberalne demokratije u BiH, 2003.

priređivač:
 Pragmatizam i drugi eseji, Richard Rorty, 2002.
 Sociologija nakon Bosne, Keith Doubt, 2003.

Autor je preko 80 naučnih i stručnih radova u časopisima i zbornicima radova u zemlji i inozemstvu i prijevoda filozofkih radova sa engleskog na bosanski jezik.

 Također pogledajte 
 Institut za društvena istraživanja

 Vanjski linkovi 
 FPN - Prof. dr. Mujkić Asim

Kategorija:Rođeni 1968.
Kategorija:Bosanskohercegovački sociolozi
Kategorija:Potpisnici Deklaracije o zajedničkom jeziku
Kategorija:Biografije, Brčko
Kategorija:Živi ljudi
Kategorija:Bivši studenti Univerziteta u Sarajevu